open-index/open-wikipedia-markdown huggingface dataset:
Einar Ralf

**Einar Christian Ralf** (24. heinäkuuta 1888 Malmö – 27. syyskuuta 1971 Tukholma) oli ruotsalainen säveltäjä, laulaja ja kuoronjohtaja.

Ralf opiskeli Tukholman kuninkaallisessa musiikkikorkeakoulussa vuosina 1912–1918. Hän johti Stockholms studentsångarförbundia vuodesta 1917 ja toimi Katariinan kirkon kanttorina vuosina 1921–1954. Hän opetti musiikkia Katarina realskolassa vuosina 1926–1946 ja toimi kansallisen musiikinopettajaliiton puheenjohtajana 1928–1938. Vuodesta 1931 Ralf opetti myös Tukholman kuninkaallisessa musiikkikorkeakoulussa kuoronjohtoa ja kuorolaulua. Hän johti musiikkikorkeakoulua professorina vuosina 1940–1954. Ralf johti myös Svenska Sångarförbundetia vuosina 1943–1965 ja oli Radiokörenin johtaja vuosina 1939–1952. Vuosina 1947–1964 hän oli Svenska tonkonstnärsförbundetin puheenjohtaja.

Ralf sai Litteris et Artibus -mitalin vuonna 1930. Hänet valittiin Ruotsin kuninkaallisen musiikkiakatemian jäseneksi vuonna 1937, ja hän sai filosofian kunniatohtorin arvon Tukholman yliopistosta vuonna 1960. Lisäksi Ralfille myönnettiin vuonna 1965 Medaljen för tonkonstens främjande. Oopperalaulajat Oscar Ralf ja Torsten Ralf olivat hänen veljiään.

## Lähteet
Kelly Chase

**Kelly Chase** (s. 25. lokakuuta 1967 Porcupine Plain, Saskatchewan) on uransa päättänyt kanadalainen jääkiekkoilija, pelipaikaltaan laitahyökkääjä. Hän pelasi urallaan 458 NHL:n runkosarjaottelua joissa teki 17 maalia ja antoi 36 maalisyöttöä. Pelitavaltaan Chase oli varsin kovaotteinen, josta osoituksena hänelle tuomitut 2017 jäähyminuuttia.

## Ura
Ennen NHL-uraansa Chase pelasi juniorikiekkoa WHL-sarjan Saskatoon Bladesissa kolmen kauden ajan. Ennen kautta 1988-1989 Chase solmi vapaana agenttina sopimuksen St. Louis Bluesin organisaatioon. Ensimmäinen kausi kului kokonaisuudessaan IHL-farmijoukkue Peoria Rivermenin riveissä. Toisella kaudella otteluita kertyi Peoriassa 10 ja St. Louisissa 43. Kauden jälkeen hän pelasi myös yhdeksän pudotuspeliottelua.
Kaudella 1990-1991 vastuu väheni huomattavasti ja otteluita NHL:ssa kertyi vain kahden ottelun verran. IHL-otteluita sen sijaan kertyi 61 kappaletta. Kaudesta 1991-1992 alkaen Chase ei enää farmikomennuksia saanut ja pelasi kolmella seuraavalla kaudella keskimäärin 54 ottelua kaudessa Bluesin riveissä.
Tammikuussa 1995 Blues asetti Chasen Waiver-listalle, josta Hartford Whalers poimi hänet ilmaiseksi. Hartfordissa Chase pelasi loppukauden aikana 28 ottelua. Hartfordissa Chase pelasi maaliskuuhun 1997 asti kunnes vaihdettiin Torontoon 8. kierroksen varausvuoroon vuoden 1998 varaustilaisuudessa. Torontossa Chase mahtui kokoonpanoon vain kahdessa ottelussa ja istui suurimman osan kaudesta sivussa. Saman vuoden syyskuussa Toronto lähetti hänet takaisin St. Louisiin myöhemmin määriteltävää korvausta vastaan. Bluesissa Chase pelasi kolmen kauden aikana 137 ottelua ja lopetti sitten uransa.

## Saavutukset
* IHL:n Turner-cupin mestaruus 1991 (Peoria Rivermen)
* NHL:n King Clancy Memorial Trophyn voitto 1998

## Lähteet
Etogrammi

**Etogrammi**  kuvaa tietyn eläinlajin tyypillistä käyttäytymistä. Eläinten käyttäytymisen piirteitä ovat refleksit, tietyt tavanomaiset liikkeet, reaktiot, jotka joskus muodostavat reaktioketjun sekä muut käyttäytymistavat. Etogrammissa käyttäytymistapoja tarkastellaan käyttäytymiskaavoina ja ne listataan luetteloksi, joka joskus koostuu suuremmista ja pienemmistä osista. Etogrammia voivat käyttää hyväkseen kaikki eläinten parissa työskentelevät. Myös eläimistä kiinnostuneet voivat saada tietoa etogrammista. Käyttäytymistieteistä Biologinen psykologia tutkii käyttäytymisen kehittymistä eri yksilöillä, mihin vaikuttaa käyttäytymisgenetiikka, eläimen reagointia havainnoimiinsa ärsykkeisiin, käyttäytymisen kehittymistä evoluution myötä ja sitä, kuinka eläinten käyttäytyminen on yhteydessä niiden hengissä selviytymiseen tai lisääntymiseen. Eläinten käyttäytymisen tarkastelua helpottaa, jos se tehdään luonnollisessa ympäristössä. Eläimen käyttäytymistä tarkastelemalla voidaan seurata sen hyvinvointia seuraamalla käyttäytymisen ohella stressin aiheuttamia hormonitoiminnan muutoksia ja muita fysiologisia muutoksia.

## Lähteet
Onks se rakkautta

**Onks se rakkautta** on Pariisin Kevät -yhtyeen kappale, joka julkaistiin 2. elokuuta 2019. Se on kolmas ja viimeinen single 16. elokuuta 2019 julkaistulta *[[Reuna (albumi)|Reuna]]*-albumilta. Kappaleen on sanoittanut Arto Tuunela sekä säveltänyt Arto Tuunela ja Artturi Taira.

Kappaletta varten kuvattiin musiikkivideo, jonka ohjasi Juho Lähdesmäki. Se voitti Vuoden musiikkivideo -palkinnon Emma-gaalassa 2020 sekä Kul­ta­pum­pe­lin-palkinnon Oulun musiikkivideofestivaaleilla.

## Lähteet
Koirien viestintä

**Koirien viestintä** kattaa kaikki tavat, joilla koirat kommunikoivat keskenään tai esimerkiksi ihmisen kanssa. Niihin kuuluvat erilaiset ääntelyt, kuten haukkuminen, ulvominen, vinkuminen ja murina. Koirien keskinäisessä viestinnässä virtsan ja ulosteen hajuilla on suuri merkitys.

Koirien elekielessä viestin merkitys riippuu tilanteesta. Koiran haukkuminen kimeällä äänellä ilmentää positiivisia tuntemuksia kun taas matalalla äänellä haukkuminen ilmentää negatiivisia tuntemuksia. Ulvominen on koirilla, kuten myös susilla kutsumista yhdessä olemiseen. 

Koirien elekielessä on mukana koko keho. Koirien keskinäisessä viestinnässä toisen koiran viestiessä toinen koira havaitsee viestin erittäin nopeasti.

## Lähteet
Ruoska (kappale)

**Ruoska** on Käärijän ja Erika Vikmanin esittämä musiikkikappale, joka julkaistiin 9. helmikuuta 2024. Seuraavana päivänä 10. helmikuuta kappale esitettiin väliaikanumerona vuoden 2024 Uuden Musiikin Kilpailussa, ja Viivi Huuskan ohjaama musiikkivideo sai ensiesityksensä MTV3-kanavan *[[Levyraati]]*-ohjelmassa. Musiikkivideossa käsitellään internetin kiusaamiskulttuuria. 

”Ruoskan” ovat tehneet Käärijän lisäksi ”Cha cha cha” -kappaleen sanoittajat ja säveltäjät Aleksi Nurmi ja Johannes Naukkarinen sekä heidän lisäkseen Jukka Sorsa ja Sonny Kylä-Liuhala. Käärijä teki aloitteen yhteistyöstä Erika Vikmanin kanssa jo vuoden 2023 aikana. Vikmanin mukaan kappale oli ”pöytälaatikossa lähes vuoden”.

## Listasijoitukset

## Lähteet
 

## Aiheesta muualla
*Kappaleen musiikkivideo (Youtube)
*Esitys Uuden Musiikin Kilpailussa (Yle Areena)
Ruotsin Nato-jäsenyys

**Ruotsin Nato-jäsenyys** alkoi 7. maaliskuuta 2024, kun Ruotsi luovutti puolustusliittoon liittymiskirjan Yhdysvaltojen haltuun. Tämä oli mahdollista vasta kun Unkari oli ensin deponoinut Ruotsin Nato-jäsenhakemuksen ratifioinnin. Unkarin vastavalittu presidentti Tamás Sulyok allekirjoitti Nato-hakemuksen ratifioinnin 5. maaliskuuta 2024, ensimmäisenä virkapäivänään.

Ruotsi haki Pohjois-Atlantin puolustusliitto Naton täysjäseneksi toukokuussa 2022. Jäsenyys varmistui, kun Unkarin parlamentti ratifioi hakemuksen äänin 188–6 Naton 31 jäsenmaasta viimeisenä. Ruotsista tuli Naton jäsen 7. maaliskuuta 2024, kun Unkari deponoi hyväksyntänsä viimeisenä Nato-maana ja Ruotsin pääministeri Ulf Kristersson allekirjoitti ja luovutti liittymisasiakirjan Yhdysvalloille Washington DC:ssä.

## Katso myös
* Suomen Nato-jäsenyys
* Suomen Nato-jäsenhakemus
* Suomen Nato-keskustelu

## Lähteet
Lauri Tierala

**Lauri Antero Tierala** (s. 1980) on suomalainen virkamies, joka on työskennellyt maaliskuusta 2024 tasavallan presidentti Alexander Stubbin kansliapäällikkönä. Tätä ennen Tierala työskenteli vuosina 2023–2024 ulkoministeri Elina Valtosen ja puolustusministeri Antti Häkkäsen valtiosihteerinä. Vuosina 2022–2023 hän toimi ohjelmajohtajana Yliopistollisen Eurooppa-instituutin School of Transnational Governance -keskuksessa Firenzessä.

## Ura
Tierala valmistui valtiotieteiden maisteriksi Helsingin yliopistosta vuonna 2006. Hänen pro gradu -tutkielmansa  *”Äläkä luota vieraaseen apuun”: Suomen sotilaallinen liittoutumattomuus Euroopan turvallisuus- ja puolustuspolitiikan puitteissa* käsitteli Suomen ulko- ja turvallisuuspolitiikkaa Kylmän sodan jälkeisessä eurooppalaisessa kontekstissa.

Tierala työskenteli vuosina 2000–2002 Kokoomuksen Nuorten Liiton viestintäsihteerinä sekä *Nuorten tasavalta* -lehden päätoimittajana ja vuosina 2002–2003 Puolustusvoimien *[[Ruotuväki]]*-lehdessä. Vuosina 2004–2005 hän toimi Brysselissä europarlamentaarikko Alexander Stubbin poliittisena avustajana. Tierala työskenteli vuosina 2006–2008 Eurooppalainen Suomi ry:n toiminnanjohtajana.

Vuosina 2008–2010 Tierala työskenteli virkamiehenä valtioneuvoston kanslian EU-sihteeristössä. Vuosina 2010–2015 hän toimi ministeri Stubbin erityisavustajana: ulkoministeriössä vuosina 2010–2014, valtioneuvoston kansliassa vastaten EU-asioista vuosina 2014–2015 Stubbin ollessa pääministeri ja valtiovarainministeriössä vastaten kansainvälisistä sekä EU-asioista vuonna 2015.

Tierala työskenteli vuosina 2015–2018 lentoyhtiö Finnairilla yhteiskuntasuhteiden parissa. Vuosina 2018–2021 hän työskenteli viestintätoimisto Milttonilla osakkaana ja johtavana asiantuntijana. Vuosina 2021–2023 Tierala työskenteli Italian Firenzessä Yliopistollisen Eurooppa-instituutin STG-keskuksessa Euroopan digitaalisen median seurantakeskuksen (lyh. EDMO) ohjelmajohtajana.

Tierala toimi vuosina 2022-2024 kokoomuksen ulkopoliittisen verkoston puheenjohtajana.

Orpon hallituksen hallitusneuvotteluissa Tierala toimi ulko- ja turvallisuuspolitiikkaa käsitelleessä *Kansainvälinen ja aktiivinen Nato-Suomi* -työryhmässä kokoomuksen neuvottelijana. Heinäkuussa 2023 Tierala nimettiin puolustusministeri Antti Häkkäsen ja ulkoministeri Elina Valtosen valtiosihteeriksi.

28. helmikuuta 2024 presidentti Sauli Niinistö nimitti Tieralan tulevan presidentin Alexander Stubbin kansliapäälliköksi. Hän aloitti tehtävässään 1. maaliskuuta 2024.

## Kunnianosoituksia

* Suomen Valkoisen Ruusun komentajamerkki (2025)

## Muuta
Tierala oli Suomen Atlantti-Seuran hallituksen jäsen vuosina 2013–2017. Suomalais-japanilaisen kauppakamarin hallituksen jäsen hän oli vuosina 2017–2018.

## Lähteet
Käteisetön yhteiskunta

**Käteisetön yhteiskunta** on yhteiskunta, jossa maksutapahtumiin ei käytetä lainkaan fyysistä käteistä rahaa, kuten seteleitä ja kolikoita. Sen sijaan maksaminen tehdään digitaalisin keinoin. Digitaalisia maksutapoja ovat esimerkiksi maksukortit, mobiilimaksaminen ja digitaaliset valuutat, kuten kryptovaluutat ja digitaaliset keskuspankkirahat. 

## Historia
Historiassa rahaa edelsi vaihtokauppa eli myös käteisettömyys.

Kehittyneissä valtioissa yhteiskunnan digitalisoitumisen myötä käteisen käyttö on vähentynyt huomattavasti ja onkin alettu puhua kokonaan käteisettömän yhteiskunnan mahdollisuudesta. 

Koronaviruspandemian aikana digitaaliset maksut lisääntyivät ja käteisen käyttö väheni huomattavasti, koska virustilanteen takia suosittiin kosketusvapaita maksutapoja. Digitaalisia, etenkin älypuhelimille saatavia maksupalveluita kehitetään jatkuvasti lisää ja käteisen käytön uskotaan vähenevän tulevaisuudessakin.

Toisaalta Venäjän hyökättyä Ukrainaan vuonna 2022, on Suomessakin muistutettu ihmisiä pitämään pientä määrää käteistä rahaa varmuuden vuoksi, koska käteinen on varmin maksuväline suuremman kriisin tai häiriötilan sattuessa.

## Hyödyt ja haitat
Digitaalinen rahaliikenne on helpompaa, läpinäkyvämpää ja nopeampaa, koska rahaa ei tarvitse fyysisesti käsitellä. Internetissä maksun voi teoriassa tehdä minne vain maailmassa heti. Rikollisuutta on myös helpompi torjua, kun maksuista jää jälki, eikä voi maksaa pimeästi käteisellä. Rahaa ei myöskään voi fyysisesti ryöstää, väärentää tai piilottaa. Tämä ajattelu on kuitenkin naivia, koska vaikeasti alkuperältään jäljitetäviä digitaalisia kryptovaluuttoja käytetään laajalti rikollisten toimien kuten huumekaupan, asekaupan, sanktioiden kertämisen,  rahanpesun ja kyberrikosten maksuvälineinä.

Haittapuolena voi olla ainakin aluksi eri digitaalisten järjestelmien ja palveluiden yhteensopimattomuus. Digitaalinen maksaminen ei myöskään onnistu ihmisille, joilla ei ole pääsyä internetiin tai mahdollisuutta älylaitteisiin. Suurena riskinä on yksityisyyden heikkeneminen, kun palveluntarjoajan tai valtion etävalvonta on mahdollista sekä tietomurrot ja sitä kautta ihmisten taloustietojen päätyminen rikollisille. Teknologiajättien valta kasvaa, kun ihmiset ovat riippuvaisia näiden yritysten teknologia-alustoilla toimivista palveluista. Laajassa sähkö- tai tietoverkkohäriötilanteessa maksamisesta voi tulla mahdotonta, kun järjestelmät eivät toimi.

Luottokortti- ja teknologiayhtiöiden vallan kasvun takia esimerkiksi Euroopan unioni kehittää omaa digitaalista euroa. Sen toivotaan toimivan monessa suhteessa käteisen tavoin yksityisesti ja turvallisesti. Digitaalinen euro on eräs digitaalisista keskuspankkirahoista, joita kansallinen tai valtioliiton keskuspankki hallinnoi. Digitaalisen keskuspankkirahaan liittyviä hankkeita on useissa maissa. Digitaalista keskuspankkirahaa käytettäessä kansalaisen digitaalinen lompakko olisi yhteydessä keskuspankkiin. Tämä muuttaisi perinteisten pankkien tai muiden yrityksen merkitystä talletusten säilyttämisessä ja sähköisissä maksutapahtumissa. Suunnitellun digieuron arvioidaan myös vakauttavan euroalueen raha- ja maksujärjestelmiä.

## Lähteet
E-duuriasteikko

**E-duuriasteikko** on e-sävelestä alkava sävelasteikko, johon kuuluvat sävelet e, fis, gis, a, h, cis, dis ja e. E-duurin rinnakkaissävellaji on cis-molli ja muunnossävellaji e-molli.

## Asteikon säveliä käyttäviä sointuja eri  sointuasteilla

## E-duurin etumerkintä eri nuottiavaimilla
### Neljällä yleisimmällä avaimella
{ \new Staff \with{ \magnifyStaff #3/2 } > }

Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. E-duurin etumerkit kirjoitetaan niille ylläolevin tavoin.

## Tunnettuja teoksia E-duurissa
* Antonio Vivaldi: Kevät, teossarjasta "Neljä vuodenaikaa"
* Pjotr Tšaikovski: Marraskuu, teossarjasta "Vuodenajat"
* Bruce Springsteen: Born to Run

## Lähteet
H-duuriasteikko

**H-duuriasteikko** on h-sävelestä alkava sävelasteikko, johon kuuluu sävelet h, cis, dis, e, fis, gis, ais ja h. H-duurin rinnakkaissävellaji on gis-molli ja muunnossävellaji h-molli. H-duuria, jonka viisi säveltä on ylennettyjä, vastaa enharmonisesti Ces-duuri, jonka kaikki seitsemän säveltä ovat alennettuja.

## H-duurin säveliä käyttäviä sointuja eri  sointuasteilla

Huomaa, että yllä olevassa taulukossa on käytössä englantilainen sävelten nimeämistapa. Reaalisointumerkeissä, joita esiintyy lähinnä populaarimusiikin puolella, käytetään yleensä englantilaista nimeämistyyliä myös Suomessa, vaikka muuten Suomessa käytetäänkin lähtökohtaisesti saksalaista nimeämistapaa. Tämän englantilaisen tavan mukaisena reaalisointumerkeissä H-pohjaiset soinnut kirjoitetaan käyttäen B:tä, kun taas B-pohjaisissa soinnuissa kirjoitetaan aina alennusmerkki B:n perään.
H:n käyttäminen reallisoinnuissa on myös mahdollista, tyyliin: *H, Hmaj7, Hsus4, Hsus2*. Tämä tyyli on kuitenkin yhä harvinaisempaa.

## H-duurin etumerkintä eri nuottiavaimilla
### Neljällä yleisimmällä avaimella
{ \new Staff \with{ \magnifyStaff #3/2 } > }

Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. H-duurin etumerkit kirjoitetaan niille ylläolevin tavoin.

## Lähteet
The Earthling

**The Earthling** on Peter Collinsonin ohjaama australialainen draamaelokuva vuodelta 1980. Siinä kuolemansairas mies (William Holden) palaa ulkomailta kotiseudulleen Australiaan tapaamaan vanhoja sukulaisiaan ja viettämään viimeiset päivänsä synnyinsijoillaan. Yllättävä matkailuauto-onnettomuus johdattaa yhteen hänet ja onnettomuudessa orvoksi jääneen pienen pojan (Ricky Schroder). Yrmeä vanha mies yrittää opettaa kaupunkilaispojalle selviytymistaitoja erämaassa.

Tämä syöpäsairaasta miehestä kertova elokuva jäi brittiohjaaja Peter Collinsonin viimeiseksi, sillä hän kuoli itse keuhkosyöpään 44-vuotiaana pian elokuvan valmistuttua.

## Vastaanotto
Elokuvan kuvausta kauniine luontonäkymineen kiitettiin, mutta henkilöhahmojen sanottiin jäävän ohuiksi, dialogin epäluontevaksi ja tapahtumien tahdin liian hitaaksi. Synkkää filmiä ei pidetty minään perhe-elokuvana huolimatta Golden Globen edellisestä elokuvastaan *[[Mestari (vuoden 1979 elokuva)|Mestari]]* (1979) napanneesta söpöstä Schroderista.

Schroder sai roolistaan Young Artist -palkinnon.

## Lähteet
Ryan Kuwabara

**Ryan Kuwabara** (s. 23. maaliskuuta 1972 Hamilton, Ontario) on kanadanjapanilainen entinen jääkiekkoilija ja nykyinen jääkiekkovalmentaja. Hän on Montreal Canadiensin 2. kierroksen varaus vuodelta 1990 mutta ei koskaan pelannut NHL-tasolla. Hän pelasi kaksi kautta Montrealin AHL-farmijoukkueessa. Maajoukkuetasolla Kuwabara edusti Japania.

## Ura
Kuwabara pelasi vuodet 1989-1992 Kanadan OHL-juniorliigassa Ottawa 67's-joukkueessa ennen siirtymistään miesten sarjoihin. Montreal Canadiens varasi hänet vuonna 1990 2. kierroksella, ja syksyllä 1992 Kuwabara liittyi Canadiensin organisaation. Pelipaikka löytyi AHL-farmijoukkue Fredericton Canadiensin riveistä, jossa hän pelasi tuolla kaudella 10 ottelua. Niiden lisäksi hän pelasi 18 ottelua ECHL:ssa Wheeling Thunderbirdsin riveissä.
Kuwabara pelasi Frederictonissa vielä kauden 1993-1994 tehden 44 AHL-ottelussa 13 maalia ja 21 pistettä. Kuwabara siirtyi syksyllä 1994 pelaamaan Japaniin Kokudon joukkueeseen. Japanissa Kuwabara pelasi kahdeksan kautta ja siirtyi sitten kaudelle 2002-2003 Britannian Superliigan Belfast Giantsiin. Vuoden Belfastissa pelaamisen jälkeen hän palasi takaisin Japaniin Nippon Paper Cranesin joukkueeseen, joka pelasi Aasian jääkiekkoliigassa. Viiden kauden jälkeen Kuwabara siirtyi vielä vuodeksi Etelä-Koreaan Chuncheon High1 -joukkueeseen. Viimeiset pelinsä Kuwabara pelasi kaudella 2009-2010 Kanadassa amatöörijoukkue Dundas Real McCoys -joukkueessa.

### Maajoukkue
Kuwabara edusti Japania vuoden 1998 olympiaturnauksessa sekä MM-turnauksissa 1998, 2000, 2001, 2002 ja 2003. Vuonna 2001 hän toimi Japanin MM-joukkueen kapteenina.

### Valmentajana
Kuwabara aloitteli valmentajan uransa Ontarion Hamiltonissa kausilla 2010-2011 ja 2011-2012 toimimalla paikallisten seurojen U15 ja U16 valmentajana. Jälkimmäisellä kaudella hän toimi myös Stoney Creek Warriors joukkueen GM:n toimessa GOJHL-juniorisarjassa. Kaudella 2012-2013 Kuwabara oli Stoney Creekin joukkueessa sekä GM että päävalmentaja. Seuraavalle kaudelle liiga pysyi samana mutta joukkueeksi vaihtui Ancaster Avalanche. Ancasterin päävalmentaja-GM:na hän toimi neljän kauden ajan.
Kaudelle 2017-2018 Kuwabara vaihtoi isompiin ympyröihin ryhtyessään OHL-joukkue Saginaw Spiritin apuvalmentajaksi. Kaudella 2018-2019 hän toimi oman työn ohessa myös Kanadan U17 White -joukkueen videovalmentajana.
Kaudelle 2019-2020 Kuwabara vaihtoi OHL-joukkue Flint Firebirdsin valmennustehtäviin kahden kauden ajaksi. Tämän jälkeen oli aika astua juniorivalmennuksesta miesten joukkueiden valmentajaksi. Seuraava joukkue, jonka apuvalmentajana hän toimi, oli ECHL-liigassa pelannut Wheeling Nailers. Tässä tehtävässä hän oli vajaan kaksi kautta ennen siirtymistään marraskuussa 2022 takaisin OHL:aan Niagara IceDogsien päävalmentajaksi. Marraskuussa 2023 hän sai kuitenkin potkut päävalmentajan tehtävistä.

## Lähteet
HT-85

**Hockeyteam-85 ry (HT-85)** on vuonna 1985 perustettu hämeenlinnalainen maahockeyn erikoisseura. Maahockeyn SM-sarjassa seura on voittanut miesten Suomen mestaruuden kymmenen, hopean viisi ja pronssin kahdeksan kertaa. Indoorhockeyssa Suomen mestaruuksia on 12, hopeaa yksi ja pronssia kaksi. Hockey5 -pelimuodossa seura on saavuttanut kaksi hopeaa ja pronssia.

## Historia
Hockeyteam-85 ry perustettiin vuonna 1985, jolloin se pelasi ensimmäisen kerran miesten SM-sarjaa. Vuosituhannen vaihteessa seura hallitsi kotimaan kenttiä niin maa- kuin indoorhockeyssakin, saavuttaen vuosina 1997-2007 10 mestaruutta molemmissa lajimuodoissa. Ainoat poikkeukset tulivat indoorhockeyssa vuonna 2001 ja maahockeyssa vuonna 2006. Seuran toiminta oli hetken tauolla vuoden 2007 jälkeen, mutta se palasi miesten SM-sarjaan vuonna 2013 sijoittuen kolmanneksi. Tuolloin seura alkoi panostaa tosissaan junioritoimintaan tavoitteenaan nostaa miesten edustusjoukkue takaisin suomalaisen maahockeyn huipulle. 

Kotikenttänään seura käyttää maahockeyssa Pullerin pesäpallokenttää ja indoorhockeyssa Iittala-hallia.

## Pelaajat
Joukkueen pelaajat maahockeyn SM-sarjassa kaudella 2024

## Lähteet

## Aiheesta muualla
HT-85 Facebook

HT-85 Instagram
Puhelintyttö

**Puhelintyttö** on prostituoitu, jonka kanssa voi sopia tapaamisesta puhelimitse. Toisin kuin ilotaloissa tai kaduilla työskentelevät prostituoidut, puhelintytöt eivät välttämättä työskentele julkisesti. Puhelintytöt saattavat kuitenkin työskennellä välittäjille. Puhelintyttö hankkii asiakkaita sopimalla tapaamiset puhelimitse ja he mainostavat palveluitaan lehdissä tai internetissä. Puhelintytöt saattavat työskennellä parittajan alaisuudessa, mutta harvemmin. Tapaamiset tapahtuvat joko puhelintytön luona (*incall*) tai asiakkaan luona tai hotelleissa (*outcall*). Jotkut pornotähdet työskentelevät myös puhelintyttöinä. 

Monilla puhelintytöillä ja välittäjäpalveluilla on omat nettisivut, joissa he mainostavat palveluaan. 

## Lähteet
Flins-sur-Seine

**Flins-sur-Seine** on kunta Ranskassa Yvelinesin departementissa Île-de-Francen alueella. Se sijaitsee Seinen varrella, noin 40 km Pariisista luoteeseen.

Saint-Cloudin kirkko on rakennettu legendan mukaan parantavan lähteen läheisyyteen. Nykyisen kirkon paikalla oli vuoden 945 tienoilla rakennettu kappeli. Nykyisen kirkon perustukset ovat luultavasti 1100-luvun alusta ja kuori 1300-luvun lopulta. Kirkkoa on vuosisatojen aikana purettu, jälleenrakennettu ja siihen on tehty muutostöitä, joista viimeisin on 1980-luvulta.

Kunta oli maatalousaluetta, jossa viljeltiin pääasiassa porkkanaa, naurista, purjoa ja sipulia, ja jotka sitten toimitettiin Pariisin kauppahalleihin myytäväksi. Vuonna 1952 autonvalmistaja Renault perusti suuren tehtaan kunnan alueelle, jolloin maanviljelijät jättivät maanviljelyn ja siirtyivät tehtaalle töihin varman tulon houkuttelemina.

## Tunnettuja kuntalaisia
*Alfred van Cleef, jalokiviliike Van Cleef & Arpelsin perustaja kuoli château de la Minaudièressä vuonna 1938

## Lähteet

## Aiheesta muualla
László Kövér

**László Kövér** (s. 29. joulukuuta 1959) on unkarilainen poliitikko, joka on toiminut Unkarin parlamentin puhemiehenä vuodesta 2010. Hän on Fidesz-puolueen perustajajäsen ja häntä pidetään pääministeri Viktor Orbánin lähimpänä liittolaisena.

Keväällä 2024 Kövér toimi virkaatekevänä presidenttinä, siitä lähtien kun Katalin Novák erosi helmikuun alussa siihen asti että uusi presidentti Tamás Sulyok aloitti virassa. Tämä kausi osui ulkopoliittisesti herkkään aikaan, sillä päätös Ruotsin Nato-jäsenyydestä osui Kövérin allekirjoitettavaksi.

Kövér on esittänyt vahvoja nationalistisia ja suvereniteettia puolustavia näkemyksiä, samoin kuin uskoa eurooppalaisen identiteetin vahvistamiseen. Hänet tunnetaan myös liberaalien ideologioiden ja kansainvälisen vaikutusvallan kritiikistään Unkarin politiikkaan. Hän on tuonut esiin Unkarin halun selkeyttää asemaansa Euroopan unionissa ja kieltäytynyt alistumasta toissijaiseen rooliin.

## Lähteet

## Aiheesta muualla
* Orbán’s ally told Hungarian intelligence services that opposition is the greatest national security threat, leaked recording reveals Direkt 36
Williams College

**Williams College** on Massachusettsin Williamstownissa Yhdysvalloissa sijaitseva yksityinen yleissivistävä korkeakoulu. Yliopisto perustettiin vuonna 1793 suuressa siirtomaasodassa menehtyneen eversti Ephraim Williamsin kuolinpesän varoilla.

Williams Collegen kampus sijaitsee Berkshiren kukkuloilla Länsi-Massachusettsin maaseudulla. Yliopistossa on tarjolla 36 eri pääainevaihtoehtoa taiteiden, humanististen tieteiden, yhteiskuntatieteiden, luonnontieteiden ja matematiikan alalta.  Lisäksi maisteritason koulutusohjelmia tarjotaan taidehistoriassa ja kehitystaloustieteessä. Williams on sijoittunut säännöllisesti kärkisijoille Yhdysvaltojen kansallisissa yliopistovertailuissa.

Williams College perustettiin tunnustamaan kongregationalistista vakaumusta, mutta nykyisin se on uskonnollisesti sitoutumaton. Alun perin ainoastaan miehille suunnattu yliopisto alkoi ottaa myös naisia opiskelijoikseen vuonna 1970.

## Entisiä opiskelijoita
* James A. Garfield, Yhdysvaltain presidentti
* Elia Kazan, teatteri- ja elokuvaohjaaja
* Stephen Sondheim, musikaalisäveltäjä

## Lähteet
Mussalon tuulivoimapuisto

**Mussalon tuulivoimapuisto** on Kymenlaakossa Kotkan Mussalon saarella Mussalon satamassa sijaitseva tuulivoimapuisto, jossa toimii 3 tuulivoimalaitosta. Niiden kokonaiskapasiteetti on 7,1 megawattia ja vuosituotanto on noin 24 gigawattituntia. Tuulivoimapuiston on rakentanut, sen omistaa ja sitä operoi Kotkan Energia Oy.

## Yleistä
Tuulivoimalat sijaitsevat Kotkan satama-alueen vihervyöhykkeellä, joka on osoitettu maakuntakaavassa virkistysalueeksi. Voimalat on pystytetty Hanskinmaan länsirantaan Syväniemen ympäristöön. Tuulivoimaloille johtaa huoltotiet, jotka ovat liikenteeltä suljetut. Voimaloiden välinen suurin etäisyys on puoli kilometriä ja ne sijaitsevat 2–5 metriä mpy.

Voimaloita on VTT:n tuulivoiman vuosiraporteissa kutsuttu nimillä *Kotka 3, 4* ja *5*. Ne ovat saksalaisen Enerconin valmistamaa E92/2350-mallia, jonka napakorkeus on 98 metriä, tuuliturbiinin halkaisija 92 metriä, ja jonka kapasiteetti on 2,35 megawattia.

Vanhojen voimaloiden päivityksen yhteydessä tuulivoimapuiston sähkölinjat uusittiin ja sähkönsiirtoa varmistettiin merikaapelilla.

## Historiaa
### Ensimmäiset tuulivoimalat
Tuulivoiman historia Kotkan Mussalossa alkoi syyskuussa 1999, jolloin käynnistyi kaksi ensimmäistä tuulivoimalaitosta. Ne omistivat Kotkan Energia ja Haminan Energia, josta jälkimmäinen irrottautui muutama vuosi myöhemmin . Tuulivoimalat olivat samalla Suomenlahden ensimmäiset Suomessa ja niissä oli siipien jäänestotoiminnot. Näitä kutsuttiin VTT:n tuulivoiman vuosiraportissa ensin nimillä *Kotka 1* ja *2*, mutta yhtiö käytti niistä vastaavasti myös nimiä *Ilmari* ja *Ilona* . Tuulivoimalaitokset olivat tanskalaisen Bonuksen valmistamaa B54/1000-mallia, jonka napakorkeus oli 60 metriä, tuuliturbiinin halkaisija 54 metriä, ja jonka kapasiteetti oli 1,0 megawattia. Kumpikin voimala tuotti energiaa viitenä ensimmäisenä vuotenaan keskimäärin 1,6 gigawattituntia . Voimaloiden tuotanto pysyi melko samana vielä 2010-luvun alussa. Tuulivoimala *Kotka 2* poistui tuotannosta kesäkuussa 2013, mutta toinen jatkoi vielä vuoteen 2015.

### Toisen sukupolven tuulivoimalaitokset
Vuonna 2012 oli yhtiöllä aikomus laajentaa Kotkassa olevaa tuulivoimaa 5,5 megawatilla. Kun *Ilona* eli *Kotka 2* oli purettu, alkoi tuulipuiston laajentaminen. Kesäkuussa 2013 uutisoitiin, että samalla kun *Ilmari* tuotti vielä energiaa, rakennettiin rinnalle kahdelle uudelle voimalaitokselle perustuksia. Näihin pystytettiin Saksasta tilatut Enerconin kaksi voimalaa vuonna 2013. Tuulivoimapuiston kapasiteetti oli saman vuoden joulukuussa 5,7 megawattia. Uudet voimalaitokset maksoivat asennettuina 9 miljoonaa euroa . Voimaloiden vihkijäiset järjestettiin 12 maaliskuuta vuonna 2014 . Kun *Ilmari* korvattiin vuonna 2015 kolmannella saksalaisvoimalalla, kasvoi tuulipuiston kapasiteetti 7,1 megawattiin.

## Katso myös
* Luettelo Suomen tuulivoimaloista
* Luettelo Suomen lakkautetuista tuulivoimaloista

## Huomioita

## Lähteet

## Aiheesta muualla
*
Iloniemi (Muurla)

**Iloniemi** eli **Ilola** on pieni rekisterikylä Salon kaupungin Muurlassa. Kylä sijaitsee Muurlan länsilaidalla Myllyojan yläjuoksun peltolaaksossa. Rekisterikylän alueella on vain Iloniemen ja Uusituvan maatilat.

Iloniemi on kuulunut Karjaskylän jakokuntaan, mikä viitannee kylän asutuksen alkuperän olevan Uskelan alueelta. Iloniemen alue on ollut useiden kylien takamaita, joiden rajoista on käyty riitoja. Ilolan yksinäistalo mainitaan vuoden 1772 rajantarkastuksessa, vaikka toisen lähteen mukaan yksinäistalo olisi perustettu isojaon yhteydessä vuonna 1785. Ilolan talosta lohkottiin Uusitupa vuonna 1930. Muuta asutusta kylään ei ole syntynyt, joskin aivan kyläalueen viereen on lohkottu 1900-luvun aikana muutama talo. Ainoa tieyhteys Iloniemeen on Suolopin kautta.

## Lähteet
16 Carriages

**16 Carriages** on yhdysvaltalaisen laulaja-lauluntekijän Beyoncén musiikkikappale tämän  albumilta *[[Cowboy Carter]]*. Kappale julkaistiin 11. helmikuuta 2024 albumin ensimmäisenä singlenä yhdessä ”Texas Hold ’Em” -kappaleen kanssa. Singlejen julkaisu seurasi Super Bowl LVIII:n aikana esitettyä Verizonin mainosta, jossa Beyoncé vihjaili uudesta musiikista.

Kappaletta ovat olleet Beyoncén lisäksi kirjoittamassa ja säveltämässä Atia Boggs, Dave Hamelin, Megan Megan Bülow ja Raphael Saadiq ja sitä on ollut tuottamassa Atia Boggs ja Dave Hamelin.

16 Carriages on Beyoncén uraa, perhettä ja perintöä käsittelevä country-balladi. Kappaleessa käytetään metaforaa pitkästä tiestä kuvaamaan muusikon rankkaa kiertue ja keikka-arkea.

## Menestys
Kappale nousi sijalle yhdeksän Billboardin Hot Country listalla. Kappaleesta tuli Beyoncén toinen listan kymmenen kärjessä, samaa aikaa ”Texas Hold ’Em” kappaleen kanssa. 

## Kappaleet
**16 Carriages - [[Suoratoisto]]/[[digitaalinen lataus]]**

# 16 Carriages  3.54

## Esiintyjät

* Beyoncé - laulu

* Atia Boggs – kitara
* Lemar Carter – rummut
* Dave Hamelin – piano, urut, syntetisaattori, kitara
* Robert Randolph – steel-kitara
* Justin Schipper – steel-kitara
* Ryan Svendsen – trumpetti
* Justus West – kitara
* Gavin Williams – urut

## Lähteet
Logan Stankoven

**Logan Stankoven** (s. 26. helmikuuta 2003 Kamloops, Brittiläinen Kolumbia, Kanada) on kanadalainen jääkiekkoilija, pelipaikaltaan  keskushyökkääjä. Hän pelaa NHL-seura Carolina Hurricanesissa. 

Dallas Stars varasi Stankovenin toisella kierroksella 47. varausvuorolla . Ennen NHL-uraansa Stankoven pelasi WHL-juniorisarjassa Kamloops Blazersin joukkueessa. Kauden 2023-2024 aikana Stankoven sai kutsun farmiseura Texas Starsin riveistä ylös Dallasiin ja pelasi ensimmäisen NHL-ottelunsa 25. helmikuuta 2024. Toisessa ottelussaan kaksi päivää myöhemmin syntyi NHL-uran ensimmäinen maali sekä syöttöpiste. Stankoven jatkoi vakuuttavia otteitaan onnistumalla maalinteossa myös kahdessa seuraavassa ottelussaan.

Maaliskuussa 2025 Stars kauppasi Stankovenin, kaksi ehdollista ensimmäisen kierroksen varausvuoroa vuosien 2026 ja 2028 varaustilaisuudessa sekä kaksi kolmannen kierroksen varausvuoroa vuosien 2026 ja 2027 varaustilaisuudessa Carolina Hurricanesiin vaihdossa Mikko Rantaseen. Heinäkuussa 2025 Stankoven solmi Hurricanesin kanssa kahdeksanvuotisen ja yhteensä 48 miljoonan dollarin arvoisen jatkosopimuksen.

Hän kuului Kanadan maajoukkueeseen alle 20-vuotiaiden MM-kilpailuissa vuosina 2022 ja 2023, voittaen kummassakin turnauksessa kultaa. Hän on voittanut myös kultaa jääkiekon alle 18-vuotiaiden maailmanmestaruuskilpailuissa 2021. 

## Lähteet
Bostonin brahmaanit

**Bostonin brahmaanit** () on termi, jolla tarkoitetaan Bostonin kaupungin varakasta ja korkeasti koulutettua historiallista yläluokkaa. Nimitystä käytti ensimmäisenä lääkäri ja kirjailija Oliver Wendell Holmes sekä *[[The Atlantic|The Atlantic Monthly]]* -lehdessä julkaistussa artikkelissa (1860) että kirjoittamassaan romaanissa (1861). Nimitys rinnastaa bostonilaiset aristokraatit brahmaaneihin, intialaisen kulttuuripiirin oppineiden ja papiston kastiin, joka on korkein hindulaisuuden neljästä synnynnäisestä yhteiskuntaluokasta (*varna*). Bostonin brahmaanisuvuista merkittävimpiin lukeutuvat ainakin Lowellit, Amesit, Adamsit, Cabotit, Forbesit, Appletonit, Crowninshieldit ja Saltonstallit.

Holmes – joka luki itsensä mukaan ”brahmaanien” ryhmään – käytti termiä alun perin bostonilaisista suvuista, jotka tuottivat sukupolvi toisensa jälkeen merkittäviä tutkijoita Harvardin yliopiston kaltaisiin instituutioihin. Nimitys yleistyi nopeasti, ja siihen yhdistyivät ajatukset varallisuudesta, poliittisesta vaikutusvallasta ja vanhasta englantilaisesta sukutaustasta. Eri sukujen jäsenet menivät usein keskenään naimisiin, ja monet perustivat ja rahoittivat bostonilaisia kulttuurilaitoksia: esimerkiksi Bostonin sinfoniaorkesteri, Isabella Stewart Gardner Museum ja Museum of Fine Arts ovat kaikki kaupungin perinteisten ”brahmaanisukujen” jäsenten tai heidän puolisoidensa perustamia.

Bostonin merkittävimmät brahmaanisuvut olivat taustaltaan pääosin anglikaaneja ja puritaaneja, jotka saapuivat Uuteen-Englantiin 1600–1700-luvuilla ja saavuttivat erilaisella liiketoiminnalla huomattavan rahallisen omaisuuden viimeistään 1800-luvun puoliväliin tultaessa. Useiden sukujen tapauksessa omaisuus oli peräisin teollisuudesta, ennen kaikkea tekstiiliteollisuudesta, tai meriteitse tapahtuvasta kaupankäynnistä, toisinaan jopa alkoholin salakuljetuksesta tai mannertenvälisestä oopiumikaupasta.

Bostonin yläluokan arvomaailmaan vaikutti huomattavasti puritaanien kalvinistinen uskonto, minkä vuoksi monet suvut olivat haluttomia mahtailemaan omilla rikkauksillaan. Bostoniin tai sen ympäristöön ei esimerkiksi syntynyt samanlaisia näyttäviä huvila-alueita kuin Rhode Islandin Newportiin tai Floridan Palm Beachiin. He arvostivat myös kulttuuria ja ennen kaikkea koulutusta.

Bostonin brahmaanisuvut tunnettiin myös vastahakoisesta suhtautumisestaan erityisesti irlantilaiseen maahanmuuttoon, joka muutti kaupunkia merkittävästi 1800–1900-luvuilla. Siinä missä muun muassa New Yorkissa ja Chicagossa uusien maahanmuuttajaryhmien vaikutusvalta juurtui varsin nopeasti, Bostonissa yläluokka vastusti kiivaasti heidän asettumistaan kaupunkiin. Esimerkiksi irlantilaistaustaiset ja katolilaiset Kennedyt eivät olisi historiallisesti lukeutuneet brahmaanisukujen joukkoon, vaikka nykyisin jotkut heitä sellaisena pitävätkin.

## Katso myös
* WASP (sana)

## Lähteet
Folke Lindström

**Folke Valentin Lindström** (s. 1. joulukuuta 1951 Kemiö) on suomalainen pankin-, vakuutus- ja kaupan alan yritysjohtaja, joka on saanut kauppaneuvoksen arvonimen.

Folke Lindström syntyiu pankinjohtaja Artur Lindströmin ja terveyssisar Seni Mattssonin perheeseen. Hän avioitui 1977 Helena Maria Storhannuksen kanssa. Lindström tuli ylioppilaaksi Kimito svenska samskolasta 1972 ja valmistui diplomiekonomiksi Åbo Akademin kauppakorkeakoulusta 1977. Hän oli Kemiönsaaren kuntien terveyskeskuksen vt. talouspäällikkö 1977–1978, Houtskärs Sparbankin toimitusjohtaja 1978–1982, Vaasan Säästöpankin pankinjohtaja 1982–1986 ja perimistoimisto Contant Oy:n toimitusjohtaja 1986–1990.

Turun Alueen Säästöpankin, vuodesta 1992 Säästöpankki Suomen Turun toimipiste, toimitusjohtaja Lindström oli 1990–1993 ja Livförsäkrings Ab Verdandin, vuodesta 1994 Pensionsförsäkrings Ab Verdand ja vuodesta 2001 Pensionsförsäkrings Ab Veritas, varatoimitusjohtaja 1993–1995 ja toimitusjohtaja 1996–2003. Osuuskunta Varubodenin toimitusjohtaja ja hallituksen puheenjohtaja Lindström oli 2004–2011. Hänellä on lisäksi ollut useita liike-elämän ja muita luottamus- ja asiantuntijatehtäviä. Kauppaneuvoksen arvonimen hän sai 2010.

## Lähteet
Sand (Nord-Odal)

**Sand** on taajama Nord-Odalin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 1,3 neliökilometriä ja asukasluku 1&nbsp;122 vuonna 2023.


Sandkrk.jpg|Sandin kirkko


## Tunnettuja henkilöitä
* Sigurd Hoel (1890–1960), kirjailija

## Lähteet
Mo (Nord-Odal)

**Mo** on taajama Nord-Odalin kunnassa Innlandetin läänissä Norjassa. Taajaman pinta-ala on 0,6 neliökilometriä ja asukasluku 408 vuonna 2023.

## Lähteet
Hércules (1730)

**Hércules** oli Espanjan laivaston vuonna 1729 vesillelaskettu kaksikantinen 60-tykkinen Hércules-luokan linjalaiva.

## Valmistus

Alus tilattiin Cádizissa La Carracan telakalta. Alus laskettiin vesille maaliskuussa 1729 ja otettiin palvelukseen 14. huhtikuuta 1730 ensimmäisenä päällikkönään Juan Jordán.

## Palvelus
Alus saapui 7. kesäkuuta 1730 Cádiziin Majorcalta mukanaan 770 värvättyä merimiestä. Se saattoi Cádizista seitsemän rahtialusta Barcelonaan. Alus lähti 21. joulukuuta Cádizista Conde de Benan laivueessa partioimaan Välimerelle. Vuonna 1731 se liitettiin Conde de Clavijon laivueeseen. Alus saapui 14. heinäkuuta 1731 Cádiziin saattaen Veracruzista saapunutta Torresin laivastoa.

Lokakuussa 1731 alus osallistui Marqués de Marin laivastossa Livornon sotaretkeen. Se saapui tammikuussa 1732 Cartagenaan *San Isidron* ja fregatti *Fama Volanten* kanssa. Alus saattoi 30. huhtikuuta 1732 Cádizista 28 rahtialusta, jotka kuljettivat joukkoja, ampuma- ja elintarvikkeita Ceutaan, Alicanteen ja Barcelonaan. Se saapui 10. toukokuuta 1732 Alicanteen 67 pienehkön hevosia ja härkiä kuljettaneen aluksen kanssa Barcelonasta. Toukokuussa alus liittyi Alicantessa Cornejon laivastoon Oran sotaretkelle, johon se osallistui kesäkuussa. Alus partioi heinäkuussa  *Fama Volanten* kanssa Italian rannikolla.

Tammikuussa 1733 alus palautettiin Cádizissa palvelukseen. Helmikuussa se lähti Cádizista Serranon alaisuudessa taistelemaan algerialaisia merirosvoja vastaan. Alus lähti 10. kesäkuuta Cádizista *Castillan* kanssa Pulaan Sardiniaan, missä ne kohtasivat Reggion laivueen. Alus kuljetti 1733 Cádizista joukkoja Napoliin ja Sisiliaan Conde de Calvijon alaisuudessa. Helmikuussa 1734 se saapui Cádiziin. Toukokuussa alus oli Cádizissa huollettavana, minkä lisäksi aluksen miehistöä täydennettiin.

Heinäkuussa 1735 alus oli Cádizissa, mistä se lähti elokuussa *Guipúzcpan*, *Andalucían* ja *Real Familian* kanssa Italiaan. Alus lähti Cádizista Pizarron laivueen kanssa Italiaan, mistä se saattoi joukkoja kuljettaneen saattueen takaisin Espanjaan. Vuonna 1736 alus siirrettiin huollettavaksi La Carracaan.

Huhtikuussa 1737 alus oli Cádizissa. Se saapui 23. kesäkuuta 1738 Cartagenaan Cádizista Conde de Bena-Masseranon alaisuudessa. Vuonna 1739 alus oli Cartagenassa. Tammikuussa 1742 se saattoi *Américan* ja *Constanten* kanssa joukkoja ja tarvikkeita Orbiteloon kuljettaneen saattueen, jossa oli kuusi kaljuunaa. Alus lähti 1743 Cartagenasta Touloniin Navarron laivastoon.

Alus osallistui 22. helmikuuta 1744 Cape Sicién taisteluun. Se saapui 27. maaliskuuta Cartagenaan. Alus otettiin toukokuussa 1744 Cartagenassa palvelukseen partioaluksena ja uudelleen 1744 José Ignacio Dautevillen lippulaivana, jonka alaisuudessa oli *Santa Isabel* ja kaksi muuta linjalaivaa. Laivueen tehtävänä oli torjua merirosvousta Välimerellä ja Afrikan rannikolla. Vuonna 1746 alus oli Cartagenassa. Se poistettiin syyskuussa 1746 alusluettelosta korjauskelvottomana ja romutettiin 1748.

## Lähteet
*

### Viitteet
Rise of the Rōnin

**Rise of the Rōnin** on Team Ninjan kehittämä toimintaroolipeli, joka on julkaistu PlayStation 5:lle 22. maaliskuuta 2024.

## Pelaaminen
Peli sijoittuu vuoden 1863 Japaniin. Peli on ollut kehityksessä seitsemän vuotta.
Pelissä voi tehdä oman hahmon, ja pelissä voi vaihtaa hahmoa kesken taistelun. Pelissä on verkossa toimiva neljän pelaajan yhteistyöpeli. Pelissä ei ole pelaajien välistä taistelua (PvP).

## Vastaanotto
Peli sai GameSpotin arvostelussa arvosanaksi 7/10. Arvostelun mukaan pelin taistelu ja ohjaus vaatii opettelua ja se voi olla epäintuitiivista. Tehtävät voivat toistaa liikaa itseään. Kehuja sai suuri joukko hahmoja, joilla on mielenkiintoisia yksilöllisiä tarinoita ja pelin historiallinen narratiivi. Myös taistelun nopeatempisuus ja strategisuus saivat kehuja.

Peli sai IGN:n arvostelussa arvosanaksi 7/10. Peli sai kehuja historiallisesta taustasta, vaikeasta mutta reilusta taistelusta, sekä fiksusta roolipelisuunnittelusta. Peli sai kritiikkiä ylimääräisestä sotkusta kartalla, paisuneista järjestelmistä ja ylimääräisistä roskatavaroista.

## Lähteet
Mon kirkko

**Mon kirkko** voi tarkoittaa seuraavia kirkkoja Norjassa:

* Mon kirkko Modalenin kunnassa
* Mon kirkko Nord-Odalin kunnassa
* Mon kirkko Ranan kunnassa
* Mon kirkko Surnadalin kunnassa
* Mon kirkko Tokken kunnassa
Sandin kirkko (Nord-Odal)

**Sandin kirkko** () on Nord-Odalin kunnassa Innlandetin läänissä Norjassa sijaitseva puinen pitkäkirkko vuodelta 1891.
## Lähteet

## Aiheesta muualla
Mon kirkko (Nord-Odal)

**Mon kirkko** () on Nord-Odalin kunnassa Innlandetin läänissä Norjassa sijaitseva puinen kahdeksankulmainen kirkko vuodelta 1864.

## Lähteet

## Aiheesta muualla
Iloniemi (täsmennyssivu)

**Iloniemi** voi tarkoittaa seuraavia:

* Iloniemi, kaupunginosa Jyväskylässä
* Iloniemi, kylä Muurlassa
* Iloniemen lasitehdas, Kuusjoella 1857–1890 toiminut lasitehdas
* Villa Iloniemi, huvila Kirkkotien varrella Tuusulassa
* Iloniemi, sukunimenä:
** Jaakko Iloniemi (s. 1932), suomalainen diplomaatti ja talouselämän vaikuttaja.
Jan Werner Danielsen

**Jan Werner Danielsen** (taiteilijanimeltään **Jan Werner**; 10. huhtikuuta 1976 Kongsvinger – 28. syyskuuta 2006) oli norjalainen laulaja, joka oli kotoisin Nord-Odalista. Hän voitti NRK:n *Talentiaden*-kykyjenetsintäohjelmasta vuonna 1994, ja kaikki hänen kahdeksan albumiaan nousivat 15 kärkeen VG-listalla. Werner edusti Norjaa vuoden 1994 Eurovision laulukilpailussa Elisabeth Andreassenin kanssa.

Werner kuoli sydämen vajaatoimintaan 30-vuotiaana vuonna 2006.
## Albumit
* *All By Myself* (1995)
* *Inner Secrets* (1997)
* *Music Of The Night – My Favourite Musical Songs* (1998)
* *Bettan & Jan Werners jul* (1999)
* *Singer Of Songs* (2003)
* *Stronger* (2006)
* *Eg veit i himmerik ei borg* (2007)
* *One More Time – The Very Best Of* (2010)

## Lähteet
Andreas Hofgaard Winsnes

**Andreas Hofgaard Winsnes** (25. lokakuuta 1889 Nord-Odal – 9. heinäkuuta 1972 Oslo) oli norjalainen aate- ja kirjallisuushistorioitsija. Ennen akateemista uraansa hän toimi opettajana, ja hänen oppilaitaan olivat muun muassa kruununprinssi Olavi ja Arne Næss. Vuonna 1920 Winsnes väitteli tohtoriksi aiheenaan Johan Nordahl Brun, ja vuonna 1938 hänestä tuli Oslon yliopiston saksalaisen kirjallisuushistorian professori. Myöhemmin hänestä tuli Norjan ensimmäinen aatehistorian professori. Winsnes oli humanisti, joka vastusti positivismia, utilitarismia ja naturalismia.
## Teoksia
* *Johan Nordahl Brun, en monografi* (1919, väitöskirja)
* *Var [[Henrik Wergeland|Wergeland]] rationalist?* (1923)
* *Det Norske Selskab* (1924)
* *Niels Treschow – en opdager til menneskelighet* (1927)
* *Den annen front* (1932)
* *Norges Litteratur 1880–1914* (1937)
* *Diktning og livssyn* (1949)
* *[[Sigrid Undset]] – en studie i kristen realisme* (1949)
* *[[Hans E. Kinck]] og vår tid* (1954)
* *[[Jacques Maritain]] – en studie i kristen filosofi* (1957)
* *Kristendommen og de intellektuelle* (1958)
* *[[Johan Sebastian Welhaven|Welhaven]] og filosofien* (1965)
## Lähteet
Moon Healer

**Moon Healer** on yhdysvaltalaisen death metal/deathcore-yhtye Job for a Cowboyn viides studioalbumi. Levy julkaistiin 23.2.2024 Metal Blade Recordsin toimesta. Se on yhtyeen ensimmäinen albumi kymmeneen vuoteen. Levy om rumpali Navene Koperweis (Fleshwrought) ensimmäinen yhtyeen riveissä.

## Kappaleet

## Historia
Laulaja Davy selitti pitkän tauon johtuneen perhesyistä, muista musiikkiprojekteista, koulutuksista ja urista. Albumia alettiin työstämään jo vuonna 2018. Se on jatkoa **[[Sun Eater]]** -nimeä kantavalle konseptialbumille, yhtyeen edelliselle täyspitkälle. Edellisalbumilla yhtye kirjoitti tarinaa bipolaarihäiriöstä ja skitsofreniasta kärsivävästä huumeidenkäyttäjästä, joka kuvitteli pääsevänsä lähemmäs Jumalaa ollessaan vaikutuksen alaisena, mutta joka tosiasiassa menetti todellisuudentajunsa ja syöksyi aina syvemmälle mielenterveysongelmiensa syövereihin. Uusimmalla albumilla yhtye jatkaa päähenkilön tarinaa toisesta näkökulmasta. Hulluuteen vajoamisen sijaan hahmo kokee transendenssin kemikaalisten aineitten avulla.

## Kokoonpano
* Jonny Davy - laulu
* Al Glassman - kitara
* Tony Sannicandro - soolokitara
* Nick Schendzielos - bassokitara
* Navene Koperweis - rummut

## Arvostelut
* Angry Metal Guy: 
* Blabbermouth: 
* Inferno: 
* Imperiumi: 8-/10
* Metal Injection: 
* Metalsucks: 
* Metal Hammer: 

## Lähteet

## Aiheesta muualla
* 
* 
* Albumi ''Moon Healer'' Bandcamp -sivustolla
Gilles Schnepp

**Gilles Schnepp** (Lyon, 16. lokakuuta 1958) on ranskalainen toimitusjohtaja. Hän oli Legrand Groupin puheenjohtaja ja toimitusjohtaja maaliskuusta 2006 helmikuuhun 2018 ja sen jälkeen puheenjohtajana vuoteen 2020. Maaliskuussa 2021 hänet nimitettiin Danonen puheenjohtajaksi.

Schnepp valmistui HEC Parisista.

Schneppille myönnettiin vuonna 2007 Ranskan kunnialegioonan kunniamerkki.

Schnepp sai vuonna 2012 Ranskan kansallisen kunniamerkin upseerin arvonimen.

## Lähteet

## Aiheesta muualla
Lasihäkki

**Lasihäkki** (*Mery per sempre*) on Marco Risin ohjaama italialainen draamaelokuva vuodelta 1989. Se kertoo liberaalista pohjoisitalialaisesta miesopettajasta (Michele Placido), joka lukiovirkaa odotellessaan ottaa tilapäisen pestin palermolaisen nuorisovankilan sadistisen ankarassa vankikoulussa Sisiliassa.

Risi jatkoi aiheen parissa seuraavan vuoden elokuvallaan *Ragazzi fuori* (engl. *Boys on the Outside*, 1990).

## Vastaanotto
*Lasihäkki* esitettiin Suomessa Finnkinon teatterilevityksessä sekä Yle TV1 -kanavalla helmikuussa 1992 ja Yle TV2 -kanavalla syyskuussa 2002. *Helsingin Sanomien* Mikael Fränti piti sitä television ohjelmakauden 1991–1992 tärkeimpiin kuuluvana elokuvaesityksenä ja ymmärrettävänä, että elokuvallisesti jäsennetty ja kollektiivista vastuuta vaativa elokuva tulee juuri Italiasta. Hän kirjoitti ohjaaja Risin löytäneen jonkinlaisen maagisen kosketuspinnan, jonka ansiosta elokuvan ankara realismi on toisaalta herkästi kupruilevaa ja taipuvaa. Fräntistä *Lasihäkki* on järkyttävyydestään huolimatta optimistinen elokuva, joka tarjoaa myös Sisilian mafian hallitseman lähihistorian oppitunnin.

## Lähteet
Vaikenemisen muuri (elokuva)

**Vaikenemisen muuri** (*Il Muro di gomma*) on Marco Risin ohjaama italialainen reportaasimainen jännityselokuva vuodelta 1991. Siinä *[[Corriere della Sera]]* -sanomalehden toimittaja penkoo vuosien ajan vuonna 1980 tapahtunutta lento-onnettomuutta, jossa italialainen matkustajakone tuhoutui mystisesti ja putosi Tyrrhenanmereen Sisilian pohjoispuolella. 81 kuolonuhria vaatinut tapaus on yhä selvittämättä, vahvimpia teorioita on  koneeseen vahingossa osunut amerikkalaisten ohjus, jonka oli tarkoitus pudottaa samaan aikaan Tripolista Moskovaan matkalla ollut Libyan valtionpäämiestä Muammar Gaddafia kuljettanut lentokone.

## Lähteet
Marco Risi

**Marco Risi** (s. 4. kesäkuuta 1951) on italialainen elokuvaohjaaja ja -tuottaja. Hänen isänsä oli elokuvaohjaaja ja käsikirjoittaja Dino Risi.
 
## Filmografiaa
* Sono fotogenico (1980)
* Lasihäkki (*Mery Per Sempre*, 1989)
* Ragazzi fuori (jatko-osa, 1990)
* Vaikenemisen muuri (*Il muro del gomma*, 1991)
* Maradona (*Maradona, la mano di Dio*, 2007, elämäkertaelokuva Maradonasta)

## Lähteet
*
## Aiheesta muualla
*Marco Risin verkkosivusto
European Le Mans Series -kausi 2024

**European Le Mans Series -kausi 2024** oli European Le Mans Series -sarjan 21. kausi. Kuuden tapahtuman kausi alkoi Circuit de Barcelona-Catalunyan radalla 14. huhtikuuta ja päättyi Algarve International Circuitin radalla 19. lokakuuta.

Mugello Circuit lisättiin kalenteriin ensimmäistä kertaa, korvaten MotorLand Aragónin kilpailun. Imola Circuit palasi kalenteriin edellisen vuoden perumisen jälkeen.

Kaudella jatkoivat edellisvuosilta tutut LMP2- ja LMP3-luokka ja uutuutena Gran Turismo -urheiluautotyylinen LMGT3-luokka. Kausi oli ensimmäinen LMGT3-luokalle, joka korvasi aiemman LMGTE-luokan.

## Kilpailukalenteri

## Lähteet
Liisa Seppänen

**Liisa Seppänen** (s. 1957) on suomalainen pappi ja tietokirjailija.

Seppänen on oppiarvoltaan teologian maisteri. Hänellä on myös muistihoitajan koulutus ja hän on luennoinut muistisairauksista. Seppänen on perehtynyt kristinuskoon kelttiläisessä kulttuurissa ja järjestänyt pyhiinvaellusmatkoja Britteinsaarille. Hänen tuotantoonsa kuuluu muun muassa julkaisuja pyhiinvaelluskohteista ja elämäkertateoksia.

## Teoksia
* *Kelttiläisillä poluilla – kohtaamisia pyhimysten kanssa* (2008)
* *Surun satuttamat – kertomuksia läheisen kuolemasta* (2012)
* *Sadetta ja siunauksia – pyhiinvaellus Walesissa* (Kirjapaja, 2017)
* *Maa jalkojeni alla – kelttiläisiä rukouksia*
* *Aika velikulta – Hannes Hynösen pitkä taival 1913–2015* (Otava, 2017)
* *Poika joka unohtui* (Otava, 2019)
* *Muistisairaan maailma* (Otava, 2020)
* *Viiltävät vuodet – Nuoren naisen selviytymistarina* (Kirjapaja, 2021)

## Lähteet
Plutonium Heaven

__NOTOC__

**Gammageddon** on saksalaisen tekninen/brutaali death metal -yhtye Cytotoxinin debyyttialbumi. Albumi julkaistiin Tšernobylin ydinvoimalaonnettomuuden 25. vuosipäivänä, huhtikuun 26. päivä 2011.

## Kappaleet

## Kokoonpano
* Grimo - laulu
* Ollie - rummut, taustalaulu
* V. T. - bassokitara
* Fonzo - kitara, taustalaulu
* Lo - kitara

## Lähteet

## Aiheesta muualla
* 
* 
* Albumi ''Plutonium Heaven'' Bandcamp -sivustolla